Първите бели хора, които срещат са Луис и Кларк през 1805 г. Веднага след тях пристигат търговците, последвани малко по-късно от мисионерите. В средата на 19 век тежка епидемия съкращава населението им значително. Дотогава племето живее в мир с белите. През 1847 г. е построена първата католическа мисия сред тях, но малко след това е изоставена. Възстановена е отново през 1851 г. По това време войни от племето взимат участие във Войната каюс. След войната заедно с каюс и уола уола са принудени да отстъпят над 4 милиона акра от земите си и да се заселят в резерват. Резерватът Уматила е създаден през 1855 г. (172 000 акра), Днес той е дом на обединените племена уматила, каюс и уола уола. През 1855 – 1856 г. техни войни взимат участие във Войната якима. Двайсет години по-късно се борят на страната на американците срещу въстаналите банок.